
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 septembrie 2012

	Nr.
	27/605


R A P O R T
asupra propunerii legislative pentru pentru modificarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, republicată cu modificările şi completările ulterioare 

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx 690 din 28 noiembrie 2011, cu dezbaterea pe fond, în procedură obişnuită, a propunerii legislative pentru modificarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, republicată cu modificările şi completările ulterioare. 

La întocmirea prezentului raport Comisia a avut în vedere:

· avizul favorabil al Consiliului Legislativ (nr.776/11.07.2011)

· avizul negativ al Comisiei pentru buget, finanţe şi bănci (nr.553/20.12.2011)

· avizul negativ al Comisiei juridice, de disciplină şi imunităţi (nr.161/6.12.2011)
· avizul favorabil al Comisiei pentru egalitatea de şanse pentru femei şi bărbaţi (nr.719/22.12.2011)
· punctul de vedere negativ al Guvernului (nr.5217/DRP/14.08.2012).

Proiectul de lege are ca obiect de reglementare modificarea şi completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, republicată, cu modificările şi completările ulterioare, în sensul ca “plata indemnizaţiei cuvenite să se poată plăti şi pensionarilor care au în plată pensia în alte ţări europene şi au pensia calculată în România – bineînţeles, pentru cei care îndeplinesc şi celelalte condiţii cerute de lege”.
Comisia propune Plenului Camerei Deputaţilor respingerea iniţiativei legislative din următoarele considerente: 
· în conformitate cu prevederile art.1 alin.(1) din Legea nr.8/2006, legiuitorul nu a limitat şi nu a îngrădit accesul la indemnizaţie pe criteriul domiciliului sau cetăţeniei, condiţia impusă fiind aceea de beneficiar al sistemului public de pensii din România. Plata pensiei pe teritoriul altui stat membru este permisă în baza reglementărilor existente pe teritoriul Uniunii Europene care crează cadrul legal pentru exportul prestaţiilor în caz de modificare a locului de rezidenţă, persoana interesată păstrându-şi dreptul la prestaţii;
· introducerea unui nou alineat în cuprinsul art.1, ce are ca obiect acordarea indemnizaţiei pensionarilor sistemului public care, ca cetăţeni europeni, au ales plata pensiei într-un alt stat membru al Uniunii Europene, echivalează cu un plus de reglementare;
· abrogarea art.9 nu se justifică, dispoziţiile art.9 fiind instituite tocmai pentru a asigura aplicarea corectă a legii, în litera şi spiritul ei şi a se evita interpretările eronate.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La lucrările comisiei din data de 26 septembrie 2012 au fost prezenţi 22 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi.
Proiectul de lege a fost respins de Senat în şedinţa din 21 noiembrie 2011. 
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Maria Eugenia Barna



Kerekes Karoly









Întocmit,

Consultant parlamentar Ana Camelia Revenco









1/3
PAGE  
3/3

[image: image1.png]